**Beboermøde, tirsdag d. 24. september 2019, kl. 17:00**

Formand, Ole Hansen, indledte mødet med at byde velkommen til alle fremmødte blandt andet Boligforeningens repræsentanter: Jesper Nymark og Louise Melchert.

16 beboere fra 15 lejemål (i alt 30 stemmer) var mødt op samt bestyrelsen på nær Uffe Pedersen, som var fraværende på grund af sygdom.

Louise Melchert, nyvalgt til bestyrelsen for repræsentantskabet, fortalte lidt om repræsentantskabsmødet i maj, Boligforeningens gode økonomi, effektivisering, nye tider og ELENA-projektet.

1) Kristian S. Nielsen blev vanen tro valgt som dirigent; Lena Lilaa Madsen og Bent Jensen valgtes som stemmetællere.

2) Forretningsordenen blev godkendt uden indvendinger.

3) Næstformand, Torsten Romedahl, oplæste afdelingsbestyrelsens beretning for 2018-19 og måtte sande, at han fuldstændig havde glemt afdelingens ellers udmærkede påskefrokost i april. Dette skabte med rette nogen forundring og moro; efterfølgende blev beretningen dog godkendt.

4) Jesper Nymark gennemgik det tidligere udsendte driftsbudget for 2020 samt 10 års-planen og forklarede næste års huslejestigning – efter nogle spørgsmål fra beboerne blev beretningen enstemmigt vedtaget.

5) Ingen indkomne forslag til afstemning.

6) Da ingen ønskede at stille op til det ledige hverv som formand, valgte Ole Hansen at tage endnu en tørn; han fik fuld opbakning fra beboerne.

7) Ester Radermacher og Uffe Pedersen var på valg til bestyrelsen. Ester Radermacher fik genvalg. Da Uffe Pedersen ikke var til stede og ikke have tilkendegivet, at han ønskede genvalg, blev Mai Møller Mørch uden modkandidater valgt til bestyrelsen i stedet for Uffe Pedersen. Lena Lilaa Madsen blev valgt som suppleant.

8) Under ”eventuelt” blev dårlige udendørs lysforhold i afdelingen og manglende affaldsposer diskuteret. Sidstnævnte skal omdeles kvartalsvis – og det vil blive gjort med større omhu i fremtiden, hedder det.
Der blev spurgt til polering/pudsning af vinduepartiet ved indgangen til opgangene; dette vil bestyrelsen tage op på næste bestyrelsesmøde d. 9/10-19.
Udlejning af gildesalen foregår nu efter henvendelse på Boligkontoret.
Der efterlyses bedre rengøring i opgangene for blandt andet spindelvæv og snavs under rist og måtter ved opgangenes hoveddøre.
Og der er stadig problemer med efterladt affald i opgangene, fx fyldte affaldposer som kan stå i dagevis, og affald smidt omkring molokkerne. Mht. sidsnævnte problem er der ingen tvivl om, at en del af dette affald kommer ”udefra”. Der blev diskuteret flere tiltag som fx TV-overvågning og opslag i opgangene. Der er ingen oplagte løsninger hér.

Formanden takkede derpå for god ro og orden og bød nu på smørrebrød, øl, vand og kaffe.

Mødet ophævedes ca. kl. 20:00

Referent: Torsten Romedahl